b'\n_START_ARTICLE_\nPrimirje iz Mudrosa\n_START_SECTION_\nUgovor\n_START_PARAGRAPH_\nNa osnovu klauzula tog dokumenta Osmanlije su se obavezale predati svoje preostale nezauzete garnizone u Hed\xc5\xbeazu, Jemenu, Siriji, Mezopotamiji, Tripolitaniji i Kirenaiki.  Antanti je dozvoljeno da zauzme Dardanele, Bospor, Batumi i sve tunele u masivu Taurus. Sile Antante dobile su i dozvolu da u slu\xc4\x8daju nereda okupiraju \xc5\xa1est armenskih vilajeta u Anadoliji. Isto tako okupacione snage saveznika dobile su pravo da zauzmu bilo koju strategijsku to\xc4\x8dku, u slu\xc4\x8daju kad bi im sigurnost bila ugro\xc5\xbeena. _NEWLINE_Osmanska vojska je demobilizirana, a turske luke, pruge i svi ostali strategijski objekti predani su na slobodno kori\xc5\xa1tenje okupacionim jedinicama Antante.'